CELEX: 62017TA0542
Language: hu
Date: 2019-06-06 00:00:00
Title: T-542/17. sz. ügy: A Törvényszék 2019. június 6-i ítélete — EBB kontra Szíria („Választottbírósági kikötés — 22057. sz. »Port of Tartous« kölcsönszerződés — A szerződés nemteljesítése — Az előlegként kifizetett összegek visszatérítése — Késedelmi kamatok — Mulasztási eljárás”)

19.8.2019   
            
            
               HU
            
            
               Az Európai Unió Hivatalos Lapja
            
            
               C 280/34
            
         
      A Törvényszék 2019. június 6-i ítélete — EBB kontra Szíria
      (T-542/17. sz. ügy) (1)
      
      („Választottbírósági kikötés - 22057. sz. »Port of Tartous« kölcsönszerződés - A szerződés nemteljesítése - Az előlegként kifizetett összegek visszatérítése - Késedelmi kamatok - Mulasztási eljárás”)
      (2019/C 280/49)
      Az eljárás nyelve: angol
      
         Felek
      
      
         Felperes: Európai Beruházási Bank (képviselők: kezdetben P. Chamberlain, T. Gilliams, F. Oxangoiti Briones és J. Shirran, később F. Oxangoiti Briones, J. Klein és J. Shirran meghatalmazottak, segítőik: D. Arts ügyvéd és T. Cusworth solicitor)
      
         Alperes: Szíriai Arab Köztársaság
      
         Az ügy tárgya
      
      Az EUMSZ 272. cikken alapuló kérelem a Szíriai Arab Köztársaság arra való kötelezése iránt, hogy fizesse vissza a 22057. sz. „Port of Tartous” kölcsönszerződés keretében esedékessé vált, késedelmi kamatokkal növelt összegeket.
      
         Az ítélet rendelkező része
      
      
                  1)
               
               
                  
                     A Törvényszék kötelezi a Szíriai Arab Köztársaságot, hogy fizessen vissza az Európai Beruházási Bank (EBB) által képviselt Európai Unió részére 20 609 429,45 euró összeget.
                  
               
            
                  2)
               
               
                  
                     Az említett összeget késedelmi kamat terheli, amelyet az EBB és a Szíriai Arab Köztársaság között 2003. május 22-én létrejött és 2006. május 17-én, 2007. május 21-én és 2008. július 10-én módosított, 22057. sz. „Port of Tartous” kölcsönszerződés 3. cikkének (2) bekezdésében előírt módszer szerint kell felszámítani a tőkeösszegek és a szerződéses kamatok után 2017. augusztus 9-től a fizetés napjáig.
                  
               
            
                  3)
               
               
                  
                     A Törvényszék a keresetet az ezt meghaladó részében elutasítja.
                  
               
            
                  4)
               
               
                  
                     A Törvényszék a Szíriai Arab Köztársaságot kötelezi a költségek viselésére.
                  
               
            
         (1)  HL C 369., 2017.10.30.